Björgunarsveitir fóru í um 70 útköll vegna hvassviðris sem gekk yfir sunnan- og vestanvert landið í gær. Óvenju mörg útköll voru vegna þess að hjólhýsi og ferðavagnar voru að fjúka.
Afar hvasst var á Suður- og Vesturlandi í gær og mikið um útköll hjá lögreglu og slökkviliði vegna þessa. Útköllum fjölgaði þegar bætti í vind seinni partinn og voru björgunarsveitir þá kallaðar út. Útkölllin voru alls 70 talsins, flest á höfuðborgarsvæðinu en nokkur á Suðurlandi. Davíð Már Bjarnason er upplýsingafulltrúi Slysavarnarfélagsins Landsbjargar.
Helstu verkefnin snérust um trampólín, klæðningar og ferðahýsi, það var svona sem vakti pínu athygli okkar í gær að það var óvenju fannst fólki af hjólhýsum og ferðahýsum sem voru að fjúka til og valda tjóni sem við höfum kannski ekki séð í svona miklu magni áður. Líklega helgast þetta bara af því að margir búnir að ná í hýsin sín og gera sig klár fyrir sumarið og erum kannski ekki alveg vön að fá svona mikinn hvell á þessum tíma.
Enginn slasaðist en víða varð minni háttar fjártjón þar sem lausamunir rákust utan í bíla og þess háttar. En það voru ekki bara veðurtengd útköll hjá björgunarsveitunum í gær því björgunarsveitir í uppsveitum Árnessýslu voru kallaðar út í gærkvöldi vegna hóps af hrossum sem voru strandaglópar á sandeyri í miðri Þjórsá. Virðist sem stóðið hafi farið út á eyrina á þurru en svo hækkaði í ánni og hrossin, sem voru tæplega 20, veigruðu sér við að fara yfir hana.
Björgunarsveitir í Árnessýslu fóru þarna, óðu yfir til þeirra og settu taum á einhver hrossin og teymdu yfir ánna og þá fylgdi stóðið eftir þannig að þetta var fljótleyst og leystist vel.
Óvenju mikið var um útköll þar sem hjólhýsi og ferðavagnar fuku í hvassviðrinu í gær. Björgunarsveitir voru kalllaðar til oftar en sextíu sinnum. . 